Stjórnarfundur 26. Mai 2020

Fundur settur kl. 14

Mættir voru: Bjarni Kristinsson, Kristín Dagbjartsdóttir, Sigurjón Guðbjörnsson, Marta Hauksdóttir, Helga Baldursdóttir, Valgerður Guðmundsdóttir.

Bjarni talaði við Gísla Pál hjá Ási um hvar væri hægt að fá stóla og borð. Kristín ætlar að fá tilboð frá nokkrum fyrirtækjum.

Endurnýja þarf myndirnar á veggjum handavinnustofunnar þar sem þær eru orðnar upplitaðar. Tala þarf við eigenda myndanna.

Ákveðið var að vera með myndlistarsýningu á Blómstrandi dögum sem verða 14-16. Ágúst. Fá verk frá kannski 2-3 aðilum. Hafa þá opið hús föstudag og laugardag kl. 14-17 og hver hópur verði með kynningu á starfsemi sinni. Einnig vera með kaffi og eitthvað meðlæti. Kannski fá harmonikkuleikara til að skiptast á að spila smávegis.

Einnig að fá harmonikkuleikara til að koma einhverja miðvikudaga til að spila kannski fyrir hópsöng.

Sæunn Grímsdóttir ætlar að taka að sér hópsönginn.

Rætt var um að senda gíróseðla á alla fyrir félagsgjöldum næsta árs þar sem erfitt er að halda utanum hverjir borga og bæta þá kr. 500,- við félagsgjöldin fyrir kostnaði

Jóhann Gunnarsson vill losna undan félagsskránni og þarf þá að finna einhvern sem vill taka þetta að sér.

Guðlaug Birgisdóttir vill losna frá því að vera umsjónamaður hússins því þau Sigurjón eru flutt úr bænum. Finna þarf annan umsjónamann.

Finna þarf fólk í skemmtinefnd og fræðslunefnd. Bjarni ætlaði að athuga það.

Ákveðið var að halda fund með hópstjórum 2. Júni kl. 14 til að fara yfir dagskrá Blómstrandi daga hjá okkur.

Ekki var fleira á dagskrá á líflegum fundi.

Fundi slitið kl. 16.00

Fundargerð ritaði Marta Hauksdóttir ritari FEBH.